ร้านกาแฟวินเทจเก๋ๆ นี้ตั้งอยู่ในพระราชวังพญาไท เมื่อก่อนเป็นโรงแรมระดับไฮโซ 5 ดาว ตอนนี้ปรับเปลี่ยนใหม่ ในร้านกาแฟคงเคาท์เตอร์ที่เมื่อก่อนเป็นเคาท์เตอร์โรงแรมเอาไว้ (เขาว่าอย่างนั้นนะ) เลยรู้สึกได้ถึงความขลังแบบวินเทจ และกลิ่นอายของความรุ่งเรือในยุคก่อนทันทีที่ก้าวเข้าไปในร้าน

บรรยากาศร้านหรูหราและสบายสไตล์โรงแรมในยุคร.6 ชวนให้นั่งอย่างเพลิดเพลินได้ทั้งวัน

อาหารที่นี่ราคาค่อนข้างสูงนะ ตกจานละ 100+ มีให้เลือกไม่เยอะ จะเน้นไปทางเครื่องดื่มพวกกาแฟมากกว่า แต่ ณ ตอนนั้นคือหิวมาก ต้องสั่งอาหารมาเลย

อาหารรสชาติถือว่าคุ้มกับราคาที่เสียไป กลมกล่อม ลงตัว และเยอะ อิ่มจนจุก!

ของหวานก็ไม่น้อยหน้า เค้กที่นี่หอมละมุนมาก ไม่หวานเลี่ยนไปด้วย คือแบบหยุดไม่ได้ >.<

เป็นอีกตัวเลือกหนึ่งของร้านกาแฟที่ไม่ควรพลาดนะ : D